สวัสดีค่ะ โดนแมวข่วนเมื่อคืนค่ะ แผลนิดเดียวเป็นรอยขีด เลือดซิบๆ ไม่ได้ไหลมาเป็นทาง หลังจากโดนข่วนล้างแผลด้วยสบู่ แล้วใส่ทิงเจอร์ไอโอดีนค่ะ แมวที่ข่วน อายุเกือบสามเดือนแล้วค่ะ แมวยังไม่ได้ฉีดยา อยากถามค่ะว่า แผลเท่านี้ต้องไปฉีดยาไหมคะ
สวัสดีค่ะ โรคพิษสุนัขบ้าเป็นโรคที่เกิดจากการถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยหากโดนแมวข่วนจนแผลมีเลือดซิบๆดังกล่าวมานั้น เป็นแผลที่เสี่ยงต่อการรับเชื้อโรคพิษสุนัขบ้าได้ ดังนั้นควรจะไปรับวัคซีนป้องกันพิษสุนัขบ้าให้ครบ 5 เข็มหรือฉีดกระตุ้น 1 หรือ 2 เข็ม กรณีที่ก่อนหน้านี้เคยได้รับวัคซีนมาแล้ว ร่วมกับทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น เบตาดีน แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย